text: [{"text_idx": "#000004", "text": "Ho\u0301sdagin 8. desember fara vit a\u0301 l\u00f8gtingsval. Eitt val, sum kann vera avgerandi fyri, um gamla si\u00f0venjan hja\u0301 f\u00f8royingum at fara u\u0301t i\u0301 na\u0301ttu\u0301runa ver\u00f0ur ste\u00f0ga\u00f0 ella tryggja\u00f0."}, {"text_idx": "#000005", "text": "Ti\u0301 er sera umra\u0301\u00f0andi, at politisku flokkarnir, sum bjo\u0301\u00f0a seg fram a\u0301 l\u00f8gtingsvalinum, gera veljaranum pu\u0301ra greitt, hvar tit standa i\u0301 ma\u0301linum um atgongd til na\u0301ttu\u0301runa. Veljarin ma\u0301 vita, um tykkara flokkur fer at arbei\u00f0a fyri at lo\u0301gartryggja fo\u0301lki r\u00e6ttin til at vera i\u0301 na\u0301ttu\u0301runi. Ella um tit go\u0301\u00f0taka, at gjaldsportur, pi\u0301katra\u0301\u00f0ur og kr\u00f8v um innheintan av loyvi skulu avmarka atgongdina hja\u0301 ungum sum eldri at vera u\u0301ti i\u0301 haganum og na\u0301ttu\u0301runi annars."}, {"text_idx": "#000006", "text": "F\u00f8royingar vita, hvat teir vilja. Teir vilja hava sta\u00f0fest r\u00e6ttin til at fer\u00f0ast i\u0301 na\u0301ttu\u0301runi. Ein kanning hja\u0301 Spyr.fo fra\u0301 september i\u0301 a\u0301r vi\u0301sir, at uml. 4 av 5 f\u00f8royingum vilja hava ein almennan gongur\u00e6tt settan i\u0301 gildi. Veljarin hevur ti\u0301 r\u00e6tt til at vita, hvat hon/hann kann v\u00e6nta av tykkara flokki i\u0301 spurninginum um atgongd til na\u0301ttu\u0301runa, a\u0301\u00f0renn krossurin ver\u00f0ur settur."}, {"text_idx": "#000007", "text": "I\u0301 valstri\u0301\u00f0num til seinasta l\u00f8gtingsval var spurningurin um atgongd til na\u0301ttu\u0301runa no\u0301gv frammi, og fleiri politikarar go\u0301vu lyftir um at tryggja atgongdina hja\u0301 f\u00f8royingum til okkara na\u0301ttu\u0301ru."}, {"text_idx": "#000014", "text": "EYA projekterar ny\u0301ggja r\u00f8ktarheimi\u00f0 a\u0301 Sto\u0301rubrekku"}, {"text_idx": "#000017", "text": "Heimleys rikin u\u0301t u\u0301r Sju\u0301krakassanum"}]